จิตติ พยากรณ์ราคาทองปีนี้มีสิทธิซึมต่อ เผยปัจจัยสำคัญต้องจับตาทิศทางค่าบาท
นายจิตติ ตั้งสิทธิ์ภักดี นายกสมาคมค้าทองคำ ประเมินกรอบราคาทองคำปีนี้คาดว่าจะเคลื่อนไหวในช่วง 1,100-1,300 ดอลลาร์สหรัฐฯ/ออนซ์ โดยราคาทองยังมีโอกาสชะลอตัวลงจากปีก่อน เนื่องจากภาวะเศรษฐกิจที่ชะลอตัวส่งผลให้กำลังการซื้อทองคำชะลอตัวลงตาม ส่วนทิศทางราคาทองในประเทศปีนี้ ยังไม่สามารถประเมินเพราะค่าเงินบาทยังเป็นปัจจัยสำคัญที่สร้างความผันผวนให้กับราคาทองคำในประเทศ โดยหากค่าเงินบาทอ่อนค่าลงถึง 34.50 บาท/ดอลลาร์ฯ จะส่งผลให้ราคาทองคำในประเทศปรับตัวเพิ่มขึ้นกว่า 1,000 บาท เมื่อเทียบกับราคาทองในตลาดโลก โดยปัจจุบันค่าเงินบาทอยู่ที่ช่วง 32.60 บาท/ดอลลาร์ฯ,สำหรับภาวะตลาดทองคำในปี 57 ที่ผ่านมานั้น ถือเป็นปีที่ตลาดมีความซบเซาอย่างเห็นได้ชัด โดยยอดการนำเข้าทองคำลดลงกว่า 50% เหลือเพียง 159 ตัน จากปี 56 ที่มียอดการนำเข้า 318 ตัน และถือเป็นตัวเลขการนำเข้าที่ต่ำสุดในช่วง 4 ปีที่ผ่านมาที่ประเทศไทยมีการนำเข้ามากกว่าปีละ 300 ตัน เช่นเดียวกับยอดการส่งออกที่ลดลงเหลือ 93 ตัน จากปี 56 ที่ส่งออก 111 ตัน ขณะที่ราคาทองปีที่ผ่านมาต่ำสุดอยู่ที่ 1,137 ดอลลาร์/ออนซ์ สูงสุดอยู่ที่ 1,395 ดอลลาร์/ออนซ์ ส่วนราคาในประเทศสูงสุดอยู่ที่ 21,150 บาทต่อบาททองคำ และต่ำสุดที่ 17,750 บาท ขณะที่บางวันมีการปรับเปลี่ยนราคาต่อวันสูงสุดถึง 9 ครั้ง.
นายจิตติ ตั้งสิทธิ์ภักดี นายกสมาคมค้าทองคำ ประเมินกรอบราคาทองคำปีนี้คาดว่าจะเคลื่อนไหวในช่วง 1,100-1,300 ดอลลาร์สหรัฐฯ/ออนซ์ โดยราคาทองยังมีโอกาสชะลอตัวลงจากปีก่อน
ราคาทองคำ,ค่าเงินลาท,เศรษฐกิจชะลอตัว,นำเข้าทองคำ,จิตติ ตั้งสิทธิ์ภักดี,นายกสมาคมค้าทองคำ,ตลาดทองคำ,ข่าว,ไทยรัฐออนไลน์,ข่าวเศรษฐกิจ